Project Looking Glass

Project Looking Glass, også kalt Project Looking Glass 3D (LG3D), er et tidligere innovativt prosjekt med fri og åpen programvare som var tilgjengelig under GNU General Public License. Formålet med prosjektet var å skape et 3-dimensjonalt skrivebordsmiljø for Linux, Solaris og Microsoft Windows. Prosjektet ble sponset av Sun Microsystems og var plattformuavhengig.

En utviklingsversjon ble vist frem på LinuxWorld Expo 2003 den 5. august 2003.Granular Linux Documentation , wiki.granularlinux.com Versjon 1.0 ble lansert 19. desember 2006.Project Looking Glass Builds, java.net, 2007 Siste versjon var 1.0.1 og ble lansert 29. januar 2007.

Prosjektet ble offisielt avviklet 18. desember 2009.

Looking Glass var skrevet i programmeringsspråket Java. Java 3D ble benyttet for å sikre at det var plattformuavhengig, og fremviste 3-dimensjonale effekter både for eksisterende applikasjonsprogramvare såvel som for programvare som var skrevet spesifikt for Looking Glass.

En LiveDistro som var lagret på CD-ROM ble gjort tilgjengelig fra Project Looking Glass. En annen LiveDistro som var lagret på DVD (FunWorks 2007 edition) ble lansert for Linuxdistribusjonene Granular Linux og Slax.

Historie
Looking Glass ble opprinnelig utviklet av Hideya Kawahara, en programmerer ved Sun Microsystems som laget det i fritiden på en liten laptop som kjørte Linux. Etter å ha demonstrert en tidlig versjon av det for ledere i selskapet, ble han tildelt en fulltidsjobb med skrivebordsmiljøet sammen med et eget utviklingsteam.Darryl K. Taft: Sun Opens Its 3-D Looking Glass Linux Desktop. eWeek, 28. juni 2004 Det ble første gang demonstrert offentlig den 5. august 2003 av Jonathan Ian Schwartz ved LinuxWorld Expo 2003 i San Francisco.

Etter å ha demonstrert prototypen, ble Schwartz's kontor oppringt av Steve Jobs, som fortalte at Apple ville saksøke Sun Microsystems hvis de kommersialiserte det. Jobs hevdet at prosjektet var et brudd på Apple's immaterialrett.Jonathan Ian Schwartz: Good Artists Copy, Great Artists Steal. I feel for Google – Steve Jobs threatened to sue me, too., 9. mars 2010 Uavhengig av trusselen, avgjorde Sun Microsystems at prosjektet ikke hadde prioritet og besluttet seg for ikke å utvikle det videre. Det fortsatte derfor å eksistere i en eksperimentell modus. Etter hvert som den finansielle situasjonen for Sun Microsystems ble verre, og ledelsen bestemte at de hadde prosjekter av høyere prioritet for hånden, ble Looking Glass lagt inaktivt, og prosjektet var praktisk talt dødt siden slutten av 2006.Hideya Kawahara:  Announcement: INACTIVE (PRACTICALLY DEAD) since late 2006, oracle.com, 18. september 2009

Versjon 1.0 ble likevel lansert den 19. desember 2006, og den 29. januar 2007 ble versjon 1.0.1 lansert.

Den 18. desember 2009 ble prosjektet offisielt avviklet.

Egenskaper
En av de mest fremtredende egenskaper ved Looking Glass var vinduer som kunne bli snudd. Denne egenskapen kunne brukes til å skrive notater eller kommentarer på vinduenes baksider, eller vise dialogbokser uten å bli frakoblet fra den applikasjonen de var knyttet til. Alle vinduer var i utgangspunktet 2-dimensjonale eller 2.5-dimensjonale, men kunne manipuleres slik at de ble tynne, platelignende 3-dimensjonale objekter som kunne dreies i en hvilket som helst vinkel.
Andre egenskaper var muligheten til å tilte alle vinduer slik at brukeren lettere kunne velge det ønskede vindu, skapelsen av et panoramalignende virtuelt skrivebord, ikoner som reflekterer statusen til vinduet de representerer og zooming av et vindu når det kommer i fokus.

Enkelte idẻer fra Looking Glass ble senere implementert i andre produkter. Et eksempel er Apples Dashboard widgets, hvor man kan snu en applikasjon og utføre oppdateringer på baksiden av den. Det grafiske brukergrensesnittet Dock som ble lansert i Mac OS X v10.5 «Leopard», lignet på Looking Glass.Leopard dock resembles Sun's Project Looking Glass?, 12. juni 2007 Microsoft Windows 7 implementerte en egenskap for vindusvalg som gjemmer andre vinduer enn det som brukeren har plassert musemarkøren på.

Lignende prosjekter

Referanser

Eksterne lenker


  Interview med Hideya Kawahara, java.net, 2. juli 2004

Kategori:Sun Microsystems programvare
Kategori:Skrivebordsmiljø
Kategori:Linux-programmer
Kategori:Programvare for Solaris
Kategori:Microsoft Windows
Kategori:Programvare fra 2003
Kategori:Produktavviklinger i 2009
Kategori:2003 i USA
Kategori:2009 i USA